Daniel og Simen

Daniel og Simen Andersen er to norske brødre fra Stathelle som ble landskjente gjennom sin YouTube-kanal, som ble en av Norges største. Begge ble født med muskelsykdommen Duchennes muskeldystrofi.

Virksomhet

YouTube 
Brødrene startet YouTube-kanalen sin i 2014, og vant i 2017 prisen «årets meningsbærer» på Gullsnutten, som er en prisutdeling for norske youtubere. De ble kjent for sitt engasjement rundt mobbing, som blant annet førte til flere opptredener på God morgen Norge, hvor de snakket om livet i rullestol og hvordan det er å oppleve nettmobbing. De arrangerte 18. oktober 2018 en inkluderingsdag, der de delte ut to priser til noen som hadde gjort noe bra innen inkludering i Bamble kommune.

De fortsatte å legge ut YouTube-videoer på kanalen, som pr. juli 2021 hadde rundet  abonnenter og til sammen 19 millioner avspillinger.

TikTok 
I april 2022 startet brødrene en kanal på TikTok. Per juli 2022 hadde de fått  følgere på TikTok og til sammen 5 millioner avspillinger.

Musikk 
Simen Andersen lager også musikk i sjangeren hiphop/R&B, som han tilgjengeliggjør via Internett.

Dødsfall 
Den 19. august 2022 døde Daniel Andersen på Skien sykehus etter å ha blitt innlagt som følge av lungebetennelse. Daniel ble bisatt i en fullsatt Langesund kirke torsdag den 25. august 2022.

Dokumentarfilm 
Dokumentarfilmskaperen Christer Sev fulgte brødrene i flere år og lagde dokumentarfilmen Daniel og Simen, som ble vist på NRK i mars 2019. Filmen ble nominert til Gullruten 2019 i klassen «Beste TV-dokumentar».

Fotnoter

Referanser

Eksterne lenker 
 

Youtubere fra Norge
Personer fra Bamble kommune